Nascentia de Jesus

Le nativitate o nascentia de Jesus es le base del festivitate christian de Natal e es descripte in le Evangelios de Luca e Mattheo. Le duo narrationes differe, mais accorda que Jesus nasceva in Bethlehem in Judea durante le regnate del Rege Herodes le Grande, su matre Maria maritava se con Joseph, qui era descendente del Rege David e non era su patre biologic, e que su nascentia era causate per intervention divin. Le version de Luca dice que le nascentia occurreva durante un censo roman, mentiona un annunciation a pastores per angelos, presentation de Jesus in le Templo, e da le nomine del angelo qui annuncia le nascentia a Maria (le archangelo Gabriel). Le version de Mattheo mentiona le arriva del Magos, le fuga a Egypto per le familia, e le Massacro del Innocentes per le Rege Herodes. Le consenso del eruditos es que ambes evangelios era scripte c 75-85 EC e dum es possibile que un narration sia basate super le altere, o que ambes usa le mesme fontes in commun, le conclusion majoritari es que le duo narrationes del nativitate es independente cata uno del altere.

Categoria:Vita de Jesus Christo in le Nove Testamento